רון פולמן

רון פולמן (נולד ב-16 בפברואר 1963) הוא פיזיקאי ופעיל חברתי ישראלי. פולמן משמש כפרופסור באוניברסיטת בן-גוריון בנגב והוא עומד בראש קבוצת השבב האטומי באוניברסיטה.

== ביוגרפיה ==
פולמן, נולד בתל אביב לאהובה (לובה) גורדון ילידת רוסיה וישעיהו פולמן יליד פולין. אימו של פולמן, נמלטה בקושי רב יחד עם משפחתה מהעיר מינסק כאשר הצבא הנאצי החל מתקדם לאזור, וניסתה יחד עם משפחתה, להגיע לארץ ישראל על גבי ספינת הפליטים האקסודוס אך הבריטים החזירו אותם לגרמניה.

בשנת 1998, קיבל פולמן את תואר הדוקטורט שלו ממכון ויצמן, כאשר את המחקר עצמו עשה במאיץ שבז'נבה (CERN).

בשנים 1999–2000, שימש כפוסט דוקטורנט באינסברוק. בין השנים 2000–2003, כיהן כחוקר באוניברסיטת היידלברג שבגרמניה.

פולמן הוא פעיל חברתי בנושאי זכויות אדם, זכויות בעלי חיים, צדק חברתי, שלום וקיימות סביבתית.

== מספר אושוויץ ==

אביו של פולמן<ref></ref> הוא ניצול מחנה הריכוז וההשמדה אושוויץ, שם קועקע המספר B-1367 על זרועו. פולמן, קעקע על זרועו העתק מדויק של מספרו של אביו<ref></ref>. עבור פולמן, מספרו של אביו תמיד היה סמל ותזכורת שהוא עצמו, כמו שאר בני האדם, צרכים לשאוף להיות אנשים טובים יותר.

== אקטיביזם ==
ממוזער
* זכויות אדם – פולמן הוא חבר באמנסטי אינטרנשיונל מזה מספר עשורים. בשנות ה-90, היה יו"ר הסניף הישראלי בארגון. הוא ניסח ותמך בהצעה לכוח בינלאומי להתערבות צבאית במקרה של רצח עם. פולמן ארגן קמפיינים, הפגנות ופעולות מיוחדות, כגון משלוחי סיוע לאפריקה בעקבות רצח העם ברואנדה.
* קיימות סביבתית – פולמן לקח חלק במספר פעולות כדי לשמר את הסביבה, כגון ההשתלטות בלב ים של ארגון גרינפיס על אוניית פסולת במפרץ חיפה שעמדה להטיל בוצה רעילה ממפעלי המפרץ.
* צדק חברתי – פולמן פועל לשיפור שוויון חברתי באמצעות חינוך. בשנות ה-80, התנדב כמורה בירוחם, הוזמן על ידי תוכנית פר"ח לכתוב ספר מדריכים למורים להגברת המוטיבציה בקרב התלמידים ללמוד מדעים, כתב תסריט ושיחק בתוכנית טלוויזיה העוסקת במדעים ונועדה להעלות את המודעות לחינוך מדעי ופעל לקידום ירידי מדע<ref></ref>. פולמן היה חבר בוועד המרכז האוניברסיטאי לקידום חינוך וקריירה בקרב הבדואים בנגב וכיום הוא מתנדב בארגון הל"ל.

== מדע==
פולמן הוא פרופסור לפיזיקה קוונטית באוניברסיטת בן-גוריון בנגב, שם הוא עומד בראש קבוצת ה-Atom Chip. הוא המייסד והמנהל הראשון של המרכז האוניברסיטאי למדע וטכנולוגיה קוונטית, והמייסד והמנהל הראשון של המרכז לננו-פבריקציה (לייצור שבבים).

פולמן הוא אחד מממציאי השבב האטומי, הוא וקבוצתו גם היו הראשונים לממש אינטרפרומטר שטרן-גרלך מלא.

קבוצת השבב האטומי חוקרת גם את הקשר שבין תורת הקוונטים לתורת היחסות הכללית (גרביטציה).

מעבר לפיזיקה קוונטית, פולמן גם עוסק בפיזיקה של אנטי-חומר ב-CERN (ניסוי GBAR) ובחיפוש אחר Dark Matter (חומר אפל).

בשנת 2011 הוא קיבל את הפרס ע"ש Willis Lamb ובשנת 2013 זכה במלגת מילר לפרופסור אורח בברקלי.

בשנת 2021 קיבל את פרס הקירות הנופלים בברלין<ref></ref><ref></ref>.

== חיים פרטיים ==
לפולמן 4 בנות והוא מתגורר בעיר תל אביב.

במרוצת ארבעת העשורים האחרונים, פולמן הטיס מטוסי סילון, מטוסים אווירובטיים, אולטרה-לייט ומצנחי רחיפה. בנוסף הוא עוסק בספורט אתגרי.

פולמן הוא צמחוני מזה 30 שנים.

== קישורים חיצוניים ==

* [https://www.israeldefense.co.il/node/40994 בבן-גוריון בונים מערכת אינרציאלית קוואנטית לצה"ל], באתר israeldefense
* [https://in.bgu.ac.il/pages/news/quantum-work-meter.aspx מדידה קוונטית ייחודית בוצעה בקבוצת השבב האטומי], באתר אוניברסיטת בן-גוריון בנגב
* [https://www.dailycal.org/2014/03/18/research-explores-magnetic-fields-superconducting-materials/ Research explores magnetic fields of superconducting materials], באתר dailycal
* [http://www.lambmedal.org/2011/2011-folman.html The 2011 Willis E. Lamb Award for Laser Science and Quantum Optics], באתר lambmedal
* [https://www.bgu.ac.il/atomchip/People/Ron_Folman/Son%20gets%20Dad's%20Auschwitz%20tattoo%20on%20own%20arm%20-%20Haaretz%20-%20Israel%20News.pdf Son gets Dad's Auschwitz tattoo on own arm], באתר הארץ באנגלית
* [https://davidson.weizmann.ac.il/online/sciencenews/%D7%94%D7%9E%D7%9B%D7%A9%D7%99%D7%A8-%D7%A9%D7%99%D7%9E%D7%93%D7%95%D7%93-%D7%90%D7%AA-%D7%94%D7%90%D7%95%D7%A4%D7%99-%D7%94%D7%A7%D7%95%D7%95%D7%A0%D7%98%D7%99-%D7%A9%D7%9C-%D7%94%D7%9B%D7%91%D7%99%D7%93%D7%94 המכשיר שימדוד את האופי הקוונטי של הכבידה], מכון דוידסון

== הערות שוליים ==

2021 06
קטגוריה:צמחונים ישראלים
קטגוריה:פיזיקאים ישראלים
קטגוריה:פעילים חברתיים ישראלים
קטגוריה:פעילי זכויות בעלי חיים
קטגוריה:פעילי איכות הסביבה ישראלים
קטגוריה:ממציאים ישראלים
קטגוריה:סגל אוניברסיטת בן-גוריון בנגב: פיזיקה
קטגוריה:תל אביב-יפו: אישים
קטגוריה:בוגרי תיכון דה שליט
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1963